હવે આ તસવીરો ફેસબૂકના સર્વરમાં પહોંચે એટલે તેનું એનેલિસિસ થશે. તમે જાણો છો ફેસ રેક્ગનિશનમાં ફેસબૂકની ટેક્નોલોજી કેટલી પાવરફૂલ છે. આપણા ફેસબૂકની પોસ્ટનો કોઈએ સ્ક્રીનશોટ લીધો હોય અને પોતાના એકાઉન્ટમાં પોસ્ટ કરે તો પણ એકદમ નાનકડી તસવીરમાં રહેલો આપણો ચહેરો ફેસબૂક પારખી જાય છે. તે તમને મેસેજ મોકલશે – આ પોસ્ટમાં તમારી તસવીર હોય તેમ લાગે છે, તમે ટેગ કરવા માગશો? એ જ રીતે માત્ર ચહેરો પારખશે નહિ, તમારો મૂડ પણ પારખશે.